CELEX: 62022CN0069
Language: bg
Date: 2022-02-02 00:00:00
Title: Дело C-69/22: Иск, предявен на 2 февруари 2022 г. — Европейска комисия/Румъния

25.4.2022   
            
            
               BG
            
            
               Официален вестник на Европейския съюз
            
            
               C 171/17
            
         
      Иск, предявен на 2 февруари 2022 г. — Европейска комисия/Румъния
      (Дело C-69/22)
      (2022/C 171/22)
      Език на производството: румънски
      
         Страни
      
      
         Ищец: Европейска комисия (представители: M. Noll-Ehlers, M. Ioan)
      
         Ответник: Румъния
      
         Искания на ищеца
      
      
                  —
               
               
                  да се обяви, че като не е приела и не е предала на Европейската комисия национална програма за контрол на атмосферното замърсяване, Румъния не е изпълнила задълженията си съгласно член 6, параграф 1 и член 10, параграф 1 от Директива (ЕС) 2016/2284 на Европейския парламент и на Съвета [от 14 декември 2016 г.] за намаляване на националните емисии на някои атмосферни замърсители, за изменение на Директива 2003/35/ЕО и за отмяна на Директива 2001/81/ЕО (1);
               
            
                  —
               
               
                  да се осъди Румъния да заплати съдебните разноски.
               
            
         Основания и основни доводи
      
      Комисията поддържа, че с Директива (ЕС) 2016/2284 за намаляване на националните емисии на някои атмосферни замърсители са установени ангажименти за намаляването на емисиите на пет ключови атмосферни замърсители за периода 2020 — 2029 г. и считано от 2030 г. За целите на спазването на тези ангажименти за намаляване на емисиите и за да се допринесе за постигането на тези цели за качество на въздуха в Съюза, член 6, параграф 1 възлага на държавите членки да приемат национална програма за контрол на атмосферното замърсяване.
      Съгласно член 10, параграф 1 от Директива (ЕС) 2016/2284, Румъния трябва да предаде на Комисията национална програма за контрол на атмосферното замърсяване до 1 април 2019 г., а действията, предвидени от румънските органи е трябвало да бъдат приети преди тази дата.
      Следователно Комисията поддържа, че като не е приела, нито предала на Комисията националната програма за контрол на атмосферното замърсяване преди датата на настоящия иск, Румъния не е изпълнила задълженията си съгласно член 6, параграф 1 и член 10, параграф 1 от Директива (ЕС) 2016/2284.
      
         (1)  ОВ L 344, 2016 г., стр. 1.